text: Цеплыня сэрца і любоў – людзям — Воложин. Працоўная слава. Новости Воложина и Воложинского района
  28.08.2018 21.08.2019 admin892Комментарии on Цеплыня сэрца і любоў – людзям
  Аднойчы філосафа спыталі: "Што важней: багацце ці слава?". Падумаўшы, ён адказаў: "Ні багацце, ні слава не робяць чалавека шчаслівым. Здароўе – адна з найважнейшых крыніц шчасця і радасці ў жыцці".
  Гэта думка сугучна з народнай мудрасцю, праверанай стагоддзямі: "Грошы страціў – нічога не страціў, час страціў – шмат страціў, здароўе страціў – усё страціў".
  Кожную раніцу Аляксандр Аляксандравіч Глябовіч ідзе на працу, апранае там белы халат, і тут жа клопаты, вялікія і малыя, акружаюць яго. Тэрапеўту невялікай гарпасялковай бальніцы трэба шмат паспець, усіх выслухаць, дапамагчы, параіць. Людзі прыходзяць да доктара з болем і трывогай, горам і радасцю, хваробай і выздараўленнем, надзеяй.
  Работа ўрача – цяжкая, але высакародная. Гэта праца з людзьмі і для людзей. Лепшая, на маю думку, рыса Аляксандра Аляксандравіча – уменне выслухаць пацыента. Неабходна мець вялікае сэрца і шмат ведаў, каб кожнага зразумець, аглядзець, вызначыць дыягназ, вылечыць.
  Аляксандр Аляксандравіч Глябовіч – урач з вялікай літары, у народзе кажуць – спецыяліст ад Бога. Я ўпэўнена, што мяне падтрымаюць многія яго пацыенты, калі ў канцы заметкі выкажу шчырую падзяку за бездакорнае выкананне свайго прафесійнага абавязку, за валоданне прынцыпамі медыцынскай этыкі і такту.